Locuitorii de la sat au tot mai greu acces la medic. Ignorați de autorități, de peste 30 de ani, românii din satele țării au șansa acum să beneficieze de servicii medicale gratuite, la standarde europene, chiar la ei în localitate.
De luni, Caravana Medicală a ajuns în județul Maramures, acolo unde până acum au trecut pragul cabinetelor medicale peste 200 de persoane.
Dotată cu echipamente medicale de ultimă generație și având în componență o echipă medicală profesionistă, Caravana Medicală oferă o gamă largă de servicii medicale precum: consultații de specialitate în domenii precum pediatrie, cardiologie, oftalmologie, testări și analize medicale esențiale pentru diagnosticarea precoce a diverselor afecțiuni, programe de educație pentru sănătate, destinate prevenirii bolilor și promovării unui stil de viață sănătos.